Komisjoni otsus,

11. detsember 1997,

millega tunnistatakse kehtetuks komisjoni otsus 97/613/EÜ ja kehtestatakse Iraanist pärinevate või sealt saadetud pistaatsiapähklite ja teatavate pistaatsiapähklitoodete impordi eritingimused

(EMPs kohaldatav tekst)

(97/830/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 14. juuni 1993. aasta direktiivi 93/43/EMÜ toiduainete hügieeni kohta, [1] eriti selle artikli 10 lõiget 1,

ning arvestades, et:

komisjoni 8. septembri 1997. aasta otsus 97/613/EÜ Iraanist pärinevate või sealt saadetud pistaatsiapähklite ja teatavate pistaatsiapähklitoodete impordi ajutise peatamise kohta [2] kehtib kuni 15. detsembrini 1997 ja tuleks kehtetuks tunnistada;

Iraanist pärinevates või sealt saadetud pistaatsiapähklites on paljudel juhtudel tuvastatud lubatust suurem aflatoksiin B1 sisaldus;

toidu teaduskomitee on sedastanud, et isegi äärmiselt väikesed aflatoksiin B1 kogused tekitavad maksavähki ja on lisaks genotoksilise mõjuga;

see kujutab endast tõsist ohtu rahva tervisele ühenduses ja seetõttu on hädavajalik võtta ühenduse tasandil kaitsemeetmeid;

Iraani hügieenitingimuste väljaselgitamiseks korraldatud uurimise tulemusel leiti, et tuleb parandada pistaatsiapähklite käitlemise menetlusi ja pähklikoguste jälgimise võimalusi; uurimisrühmal polnud võimalik kontrollida kõiki pistaatsiapähklite ekspordieelse käitlemise etappe; Iraani valitsusasutused on lubanud parandada pistaatsiapähklite tootmise, käitlemise, sorteerimise, töötlemise, pakendamise ja transpordi menetlusi; seetõttu on asjakohane kehtestada Iraanist pärinevate või sealt saadetud pistaatsiapähklite ja pistaatsiapähklitoodete suhtes eritingimused, mis tagaksid rahva tervise kaitse kõrge tasemel;

Iraanist pärinevaid pistaatsiapähkleid ja pistaatsiapähklitooteid on lubatud importida tingimusel, et need eritingimused on täidetud;

on vaja, et pistaatsiapähklid ja pistaatsiapähklitooted oleksid toodetud, sorteeritud, käideldud, töödeldud, pakendatud ja transporditud kooskõlas heade hügieenitavadega; vahetult enne saadetise lähetamist Iraanist on vaja sellest võetavate proovide põhjal tuvastada aflatoksiin B1 sisaldus ja üldine aflatoksiinisisaldus;

Iraani ametiasutused peaksid kõik Iraanist pärinevad või sealt saadetud pistaatsiapähklite saadetised varustama tõendusdokumentidega nii saadetud toodete tootmise, sorteerimise, käitlemise, töötlemise, pakendamise ja transpordi tingimuste kohta kui ka toodete aflatoksiin B1 sisalduse ja üldise aflatoksiinisisalduse määramiseks tehtud laboratoorsete analüüside tulemuste kohta;

kõigist kolmandatest riikidest pärit või neist saadetud pistaatsiapähklite partiisid tuleb analüüsida, et teha kindlaks mis tahes allikast pärit aflatoksiin B1 ja üldise aflatoksiiniga saastatus; sel eesmärgil tuleb rakendada koordineeritud ametlikke toiduainete kontrolli programme;

liikmesriikidega on konsulteeritud 29. oktoobril 1997 ja 10. novembril 1997,

ON VASTU VÕTNUD KÄESOLEVA OTSUSE:

Artikkel 1

Käesolev otsus tunnistab kehtetuks 8. septembri 1997. aasta otsuse 97/613/EÜ Iraanist pärinevate või sealt saadetud pistaatsiapähklite ja pistaatsiapähklitoodete impordi ajutise peatamise kohta.

Artikkel 2

1. Liikmesriigid võivad importida Iraanist pärinevaid või sealt saadetud:

- pistaatsiapähkleid, mis kuuluvad CN-koodi 08025000 alla,

- röstitud pistaatsiapähkleid, mis kuuluvad CN-koodide 20081913 ja 20081993 alla,

ainult juhul, kui saadetisega on kaasas ametlike proovide ja analüüside tulemused ning Iraani tervishoiuministeeriumi esindaja on täitnud, allkirjastanud ja kinnitanud I lisas toodud terviseohutuse sertifikaadi.

2. Iraanist pärinevaid pistaatsiapähkleid ja pistaatsiapähklitooteid võib ühendusse importida ainult II lisas loetletud piiriületuspunktide kaudu.

3. Iga saadetis tähistatakse selle identifitseerimiseks sama koodiga, mis on märgitud lõikes 1 nimetatud terviseohutuse sertifikaadile ja aktile ametliku proovivõtmise ja analüüsi tulemuste kohta.

4. Iga liikmesriigi pädevad asutused peavad tagama Iraanist pärinevate või sealt saadetud imporditud pistaatsiapähklitega kaasas olevate dokumentide kontrolli, et teha kindlaks, kas lõikes 1 osutatud terviseohutuse sertifikaadi ning ametliku proovivõtmise tulemuste osas seatud nõuded on täidetud.

5. Pädev ametiasutus tagab igast Iraanist pärinevast või sealt saadetud pistaatsiapähklisaadetisest süstemaatilise proovivõtmise ja nende analüüsi aflatoksiin B1 sisalduse ja üldise aflatoksiinisisalduse suhtes enne nende piiriületuskohast ühenduse turule lubamist. Pädev ametiasutus teavitab analüüside tulemustest komisjoni.

Artikkel 3

Käesolev otsus vaadatakse läbi enne 31. oktoobrit 1998, et hinnata, kas artiklis 2 sätestatud eritingimused on rahva tervise kaitseks ühenduses piisavad. Samas hinnatakse, kas on vajalik eritingimuste kehtivust pikendada.

Artikkel 4

Liikmesriigid võtavad käesoleva otsuse järgimiseks vajalikud meetmed. Liikmesriigid teatavad sellest komisjonile.

Artikkel 5

Käesolev otsus on adresseeritud liikmesriikidele.

Brüssel, 11. detsember 1997

Komisjoni nimel

komisjoni liige

Franz Fischler

[1] EÜT L 175, 19.7.1993, lk 1.

[2] EÜT L 248, 11.9.1997, lk 33.

--------------------------------------------------

I LISA

+++++ TIFF +++++

--------------------------------------------------

II LISA

Loetelu piiriületuspunktidest, mille kaudu on lubatud Iraanist pärinevaid pistaatsiapähkleid ja pistaatsiapähklitooteid Euroopa Ühendusse importida

Liikmesriik | Piiriületuspunkt |

BELGIQUE- BELGIË | Antwerpen |

DANMARK | Kõik Taani sadamad, lennuväljad ja piiripunktid |

DEUTSCHLAND | HZA Lörrach – ZA Weil am Rhein-Autobahn, HZA Stuttgart – ZA Flughafen, HZA München-Flughafen, HZA Hof – ZA Schirnding, HZA Weiden – ZA Furth im Wald-Schafberg, HZA Weiden – ZA Waidhaus-Autobahn, Bezirksamt Reinickendorf von Berlin, Abteilung Finanzen, Wirtschaft und Kultur, Veterinär- und Lebensmittelaufsichtsamt, Grenzkontrollstelle, HZA Frankfurt (Oder) – ZA Autobahn, HZA Cottbus – ZA Forst-Autobahn, HZA Bremen – ZA Neustädter Hafen, HZA Bremerhaven – ZA Container Terminal, HZA Bremerhaven – ZA Rotersand, HZA Hamburg-Freihafen-Abfertigungsstelle, HZA Hamburg-Freihafen – ZA Ericus-Abfertigungsstelle Südbahnhof, HZA Hamburg-Freihafen – ZA Köhlfleetdamm, HZA Hamburg-St. Annen – ZA Altona, HZA Hamburg-Waltershof-Abfertigungsstelle, HZA Hamburg-Waltershof – ZA Flughafen, HZA Frankfurt am Main-Flughafen, HZA Braunschweig-Abfcrtigungsstelle, HZA Hannover-Abfertigungsstelle, HZA Lüneburg – ZA Stade, Stadtverwaltung Dresden, Lebensmittelüberwachungs- und Veterinäramt, Grenzkontrollstelle Dresden-Friedrichstadt (für Bahntransport), Landratsamt Weisseritzkreis, Lebensmittelüberwachungs- und Veterinäramt, Grenzkontrollstelle (für Strassentransport), Landratsamt Niederschlesischer Oberlausitzkreis Lebensmittelüberwachungs- und Veterinäramt, Grenzkontrollstelle Ludwigsdorf (für Strassentransport), HZA Itzehoe – ZA Pinneberg |

ΕΛΛΑΔΑ | Αθήνα, Πειραιάς, Ελευσίνα, Αερολιμένας Αθηνών, Θεσσαλονίκη, Βόλος, Πάτρα, Ηράκλειο Κρήτης, Αερολιμένας Κρήτης, Εύζωνοι, Ειδομένη, Ορμένιο, Κήποι, Κακαβιά, Νίκη, Προμαχώνας, Πύθιο, Ηγουμενίτσα, Κρυσταλλοπηγή |

ESPAÑA | Algeciras (Puerto), Alicante (Aeropuerto, Puerto), Almería (Aeropuerto, Puerto), Barcelona (Aeropuerto, Puerto), Bilbao (Aeropuerto, Puerto), Cádiz (Puerto), Cartagena (Puerto), Gijón (Aeropuerto, Puerto), Huelva (Puerto), La Coruña-Santiago de Compostela (Aeropuerto, Puerto), Las Palmas de Gran Canaria (Aeropuerto, Puerto), Madrid-Barajas (Aeropuerto), Málaga (Aeropuerto, Puerto), Palma de Mallorca (Aeropuerto), Pasajes-Irón (Aeropuerto, Puerto), Santa Cruz de Tenerife (Aeropuerto, Puerto), Santander (Aeropuerto, Puerto), Sevilla (Aeropuerto, Puerto), Tarragona (Puerto), Valencia (Aeropuerto, Puerto), Vigo-Villagareia (Aeropuerto), Marín (Puerto), Vitoria (Aeropuerto), Zaragoza (Aeropuerto) |

ITALIA | Ufficio Sanità marittima ed aerea di Ancona Ufficio Sanità marittima ed aerea di Bari Ufficio Sanità marittima ed aerea di Genova Ufficio Sanità marittima di Livorno Ufficio Sanità marittima ed aerea di Napoli Ufficio Sanità marittima di Ravenna Ufficio Sanità marittima di Salerno Ufficio Sanità marittima ed aerea di Trieste |

LUXEMBOURG | Centre douanier, Croix de Gasperich, Luxembourg |

NEDERLAND | Rotterdam |

ÖSTERREICH | Nickelsdorf, Spielfeld |

PORTUGAL | Lisboa |

SUOMI- FINLAND | Helsinki |

SVERIGE | Göteborg |

UNITED KINGDOM | Channel Tunnel Terminal, Dover, Felixstowe, Gatwick Airport, Goole Grangemouth, Harwich, Heathrow Airport, Heysham, Hull, Immingham, Ipswich, King's Lynn, Leith, Liverpool, London (sh Tilbury ja Thamesport), Manchester Airport, Manchester Container Port, Manchester sh Ellesmere Port, Middlesbrough, Newhaven, Poole, Shoreham, Southampton |

--------------------------------------------------